
Es-selamu alejkum! Imam jedno pitanje vezano za izostavljanje džuma-namaza. Naime, moj otac je vjernik, redovno klanja i ide u džamiju. Budući da je radno vrijeme od 7 do 15 sati, to obuhvata i džumansko vrijeme. Dosad nije imao problema sa odlascima sa posla na džuma-namaz, šef bi ga uvijek pustio. Ali, prošlog petka moj otac nije išao na džuma-namaz, što nam je svima bilo neobično, a njemu jako teško. Imali su neku dugu sjednicu na poslu i nije mogao izostati. Shvatam da to nije opravdanje jer ništa nije preče od namaza, ali desilo se. Naravno, nikad ne bi izostao namjerno. Molim vas za mišljenje o ovom pitanju!


* 
* 
* 
* 
* 
* 
* 

 
Kakav je propis ne namjernog izostavljanja džume?

Kao što se da primijetiti iz samoga pitanja, vi ste svjesni činjenice da je izostavljanje džuma-namaza bez šerijatski opravdanog razloga veliki grijeh, što je potpuno tačno. Nakon toga se postavlja pitanje, da li za taj grijeh postoji poseban iskup? Tačno je da za spomenuti veliki grijeh ne postoji poseban iskup, što znači da je vašem ocu obaveza da se istinski pokaje Uzvišenom Allahu za učinjeni grijeh, pokajanjem u kojem se ispunjavaju uvjeti da bi pokajanje bilo prihvaćeno kod Uzvišenog Allaha.  

A Allah najbolje zna!


Odgovorio: [Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić"), El-Medina El-Munevvera, 29. redžeb 1433. h.g. / 19. 6. 2012. god.


